በሜክሲኮ በደረሰው የመሬት መንቀጥቀጥ  አደጋ  የ230 ሰዎች  ህይወት ማለፉ ተገለጸ
በሜክሲኮ በተከሰተው የመሬት መንቀጥቀጥ ይህ ዜና እስከተጠናከረበት ሰአት ድረስ የ230 ሰዎች ህይወት ማለፉ  ተገለጸየሃገሪቱ መንግስትም የሶስት ቀናት ብሔራዊ ሃዘን አውጇል፡፡የአደጋ ጊዜ ሰራተኞች እና በጎ አድራጊዎችም ተጎጂዎችን በማዳን ስራ ላይ ናቸው፡፡ላቲን አሜሪካዋ ሃገር ሜክሲኮ በአንድ ወር ውስጥ ለሁለተኛ ጊዜ በመሬት መንቀጥቀጥ አደጋ የበርካታ ዜጎቿን ህይወት አጥታለች፡፡በተያዘው የፈረንጆቹ ወር በሃገሪቱ ደቡባዊ ክፍል በተከሰተው የ8 ነጥብ 1 ማግኒቲዩድ የመሬት መንቀጥቀጥ ከ90 በላይ ዜጎቿ ህይወታቸው አልፏል፡፡በዚሁ ወር ደግሞ በሃገሪቱ ስድስት ከተሞች በተከሰተው የ7 ነጥብ 1 ማግኒትዩድ የመሬት መንቀጥቀጥ የ230 ሰዎች ህይወት አልፏል፡፡በተለይም ሜክሲኮ ሲቲ ውስጥ በሚገኝ አንድ ትምህርት ቤት ውስጥ በነበሩ ተማሪዎች ላይ ህንፃ ተደርምሶ የ13 ዕድሜ አዳጊን ጨምሮ የ21 ህፃናት እና የአምስት ጎልማሶች ህይወት ማለፉን የቢቢሲ ዘገባ ያሳያል፡፡በትምህርት ቤቱ ህንፃዎች የነበሩ በርካቶችም እስካሁን አልተገኙም፡፡ አደጋውን ተከትሎ የሃገሪቱ ርዕሰ ብሔር ኢነርኬ ፔና ኒቶ የሶስት ቀናት ብሔራዊ ሃዘን አውጀዋል፡፡ከ500 በላይ ወታደሮች እና መርከበኞች እንዲሁም ከ200 በላይ የአደጋ ጊዜ ሠራተኞች፣ ፖሊሶች እና በጎ ፈቃደኞች ተጎጂዎቹን በማፈላለግ ስራ ላይ ተጠምደዋል፡፡ በተለይም በሜክሲኮ ሲቲ አደጋው በተከሰተበት ምሽት ዝናብ በመኖሩ የታዳጊዎቹን ስራ ፈተና ውስጥ ከትቶት እንደነበርም ነው ቢቢሲ የዘገበው፡፡የከተማዋ ባለስልጣናት እስከ ረቡዕ ድረስ የ52 ዜጎችን ህይወት መታደጋቸውን ጠቅሰው አሁንም ቢሆን በተስፋ የመታደጉን ስራ አጠናክረን እንቀጥልበታለን ብለዋል፡፡የሜክሲኮ ሲቲ ከተማ ከንቲባ ሚጌል አንጌል እንዳሉት ከሆነ በከተማዋ ብቻ 39 ህንፃዎች እንዳልነበሩ ሆነዋል ብለዋል፡፡